
За: Доставка, монтаж и техническа поддръжка на 30 броя пелетни печки. 
Пелетните печки са предназначени за отопление на единични помещения с обем до 100 м3. Монтажът ще се извършва в домакинства, избрани за финансиране по проект на Столична община за подмяна на съществуващи нискоефективни печки на твърдо гориво (дърва/въглища) със съвременни печки на пелети. 
Технически изисквания:
1. Максимална мощност – максимална топлинна мощност, в диапазона 5 - 9 kW;
2. Коефициент на полезно действие 87% или повече;
3. Възможност за работа на ръчен и автоматичен режим;
4. Гаранция 2 или повече години;
5. Възможност за лесно свързване със съществуваща димоотвеждаща система;

Изисквания по отношение на околната среда:
Емисии на прахови частици по малки от 25 mg/m3 при 13 % O2, 
Съответствие с български и европейски стандарти или подобни:
БДС EN 14785:2006 Отоплителни уреди за жилищни помещения, работещи на дървени пелети. Изисквания и методи за изпитване;
Съответствие с приложими стандарти от сериите: БДС EN 60335 Безопасност на битови и подобни електрически уреди; БДС EN 55014 Електромагнитна съвместимост. Изисквания за битови електрически уреди, електрически инструменти и подобни на тях уреди, БДС EN 61000 Електромагнитна съвместимост. 
Изискването се доказва с декларация за съответствие от производителя. 
Изисквания за монтаж:
Монтажът се извършва от квалифицирани и упълномощени от фирмата доставчик лица.
Димоотводът на печката се свързва със съществуваща димоотвеждаща система, съгласно указанията на фирмата производител. 
Свързването с електрическото захранване се осъществява от доставчика, съгласно указанията на фирмата производител.
Свеж въздух за изгарянето се осигурява отвън посредством въдуховод и при спазване на изискванията на производителя.
Всички необходими материали и труд за доставка и първоначалното свързване на пелетните печки са за сметка на доставчика, както и разходите за транспорт. Материалите трябва да отговарят на изискванията за безопасност на използването на уреда. 
Монтажът включва кратко обучение за енергоефективно използване на уреда през отоплителния сезон.
Изисквания за поддръжка:
Доставчикът осигурява гаранционна поддръжка на доставените уреди съгласно уговорения срок.
След приключване на отоплителен сезон година доставчикът извършва дейности по проверка на пелетната печка и продължаване на гаранцията за договорения срок. 
Допълнителни изисквания:
Доставчикът осигурява 30 броя пелетни печки, които се съхраняват на склад за собствена сметка до осигуряване на помещения за монтаж. 

